Document ID: 31996R2310

KOMMISSIONENS FORORDNING (EF) Nr. 2310/96 af 2. december 1996 om ændring af Rådets forordning (EØF) nr. 1101/89 vedrørende betingelserne for ibrugtagning af ny skubbebådskapacitet i indlandsskibsfarten
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1101/89 af 27. april 1989 om strukturel sanering inden for indlandsskibsfarten (1), senest ændret ved forordning (EF) nr. 2819/95 (2), navnlig artikel 8, stk. 1, litra c), og
ud fra følgende betragtninger:
Udviklingen af skubbebådesektoren i indlandsskibsfarten på transportmarkedet kræver, at forholdet »nyt for gammelt« tilpasses for at lette moderniseringen af materiellet af sikkerhedshensyn; dette forhold bør tilpasses, så det bliver 1:1;
foranstaltningen i nærværende forordning er blevet forelagt til høring hos medlemsstaterne og til udtalelse hos den sagkyndige gruppe for strukturel sanering af indlandsskibsfarten i henhold til artikel 12 i Kommissionens forordning (EØF) nr. 1102/89 af 27. april 1989 om visse gennemførelsesforanstaltninger til Rådets forordning (EØF) nr. 1101/89 om strukturel sanering inden for indlandsskibsfarten (3), senest ændret ved forordning (EF) nr. 3039/94 (4) -
UDSTEDT FØLGENDE FORORDNING:
Artikel 1
Artikel 8, stk. 1, litra a), andet led, ændres som følger:
»I tilfælde af skubbebåde, erstattes tonnage med fremdrivningskraft. For denne type både skal forholdet mellem fremdrivningskraft for en ny skubbebåd, som bringes i drift, og den ophuggede skubbebåd være ens (1:1) i modsætning til første led.«
Artikel 2
Denne forordning træder i kraft på tyvendedagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 2. december 1996.

Labels: 7
8